section_heading: Post-produkcija
paragraph_text: Spielberg je po prvi put surađivao s montažerom Michaelom Kahnom. Izjavio je da je zadnjih 25 minuta Bliskih susreta bilo najteže završiti jer su on i Kahn prolazili kroz tisuće metara snimaka kako bi pronašli prave kadrove za završnu sekvencu. Kada je prva gruba inačica završena, Spielberg nije bio potpuno zadovoljan jer je smatrao da nije imao "dovoljno začudnosti".